
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Δεκεμβρίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 559 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανακαθορισμός των οριογραμμών αιγιαλού και 
παραλίας στη θέση "ΛΙΒΑΔΙ" του Δήμου Αίγινας 
της Π.Ε. Νήσων της Περιφέρειας Αττικής. 

2 Μερική κύρωση του δασικού χάρτη Τ.Δ. Αβάτου, 
Τ.Δ. Ερασμίου, Τ.Δ. Μαγγάνων και Τ.Δ. Ευλάλου, 
Δήμου Τοπείρου Περιφερειακής Ενότητας Ξάν¬ 
θης (άρθρο 17 ν. 3889/2010). 


ΑΠΟΦΑΣΕΙΣ 

Αριθμ. 107852/11022 (1) 

Επανακαθορισμός των οριογραμμών αιγιαλού 
και παραλίας στη θέση "ΛΙΒΑΔΙ" του Δήμου Αί¬ 
γινας της Π.Ε. Νήσων της Περιφέρειας Αττικής. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 6, 280 και 283 παρ. 4 του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Φ.Ε.Κ. 87/Α77-6-2010), όπως τροποποιήθηκαν και 
ισχύουν σε συνδυασμό με τις διατάξεις του ν.2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (Φ.Ε.Κ. 107/Α730-5-1997). 

2. Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (Φ.Ε.Κ. 228/Α7 
27-12-2010), όπως τροποποιήθηκαν και ισχύουν. 

3. Τις διατάξειςτων άρθρων 28 και 28Α του ν. 4325/2015 
«Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις» (Φ.Ε.Κ. 47/Α7 
11 -5-2015), όπως το τελευταίο συμπληρώθηκε με τις 
διατάξεις του άρθρου 24 του ν. 4368/2016 «Μέτρα για 
την επιτάχυνση του κυβερνητικού έργου και άλλες δια¬ 
τάξεις» (Φ.Ε.Κ. 21/Α72-2-2016). 

4. Τις διατάξεις της παρ. 21 του άρθρου 46 του ν. 3220/ 
2004 «Μέτρα αναπτυξιακής και κοινωνικής πολιτικής - 
αντικειμενικοποίηση του φορολογικού ελέγχου και άλ¬ 


λες διατάξεις» (Φ.Ε.Κ. 15/Α728-1 -2004), στις οποίες προ- 
βλέπεται ότι από 10-4-2004 αρμοδιότητες του Υπουργού 
Οικονομίας και Οικονομικών, οι οποίες ανήκαν ή είχαν 
μεταβιβασθεί στους Νομάρχες, μέχρι την έναρξη λει¬ 
τουργίας των Νομαρχιακών Αυτοδιοικήσεων και αφο¬ 
ρούν θέματα Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση 
με τις διατάξεις της παραγράφου 2 του άρθρου 39 του 
ν. 2218/1994, περιέρχονται στον Γενικό Γραμματέα της 
Περιφέρειας, εκτός των θεμάτων των Υ.Δ.Ε.». 

5. Την αριθμ. 1063649/790/Α0006/3-8-2004 απόφαση 
του Υπουργού Οικονομίας και Οικονομικών με θέμα: "Κα¬ 
ταγραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών, που περιέρχονται στους Γενικούς Γραμ¬ 
ματείς Περιφερειών, κατά τις διατάξεις της παρ. 21 του 
άρθρου 46 του ν. 3220/2004". 

6. Το αριθμ. Δ6Α 1022671 ΕΞ 2011/10.2.2011 έγγραφο 
του Υπουργείου Οικονομικών-Διεύθυνση Οργάνωσης, 
σύμφωνα με το οποίο οι αρμοδιότητες του Υπουργού 
Οικονομικών που περιήλθαν στους Γενικούς Γραμματείς 
των Περιφερειών (του ν. 2503/1997, Φ.Ε.Κ. 107/Α71997), 
σύμφωνα με τις διατάξεις της παρ. 21 του άρθρου 46 
του ν.3220/2004 (ΑΊ5) και καταγράφονται στην αριθμ. 
1063649/790/Α0006/3-8-2004 απόφαση του Υπουργού 
Οικονομίας και Οικονομικών, ασκούνται από 1-1-2011 
από τον Γενικό Γραμματέα της Αποκεντρωμένης Διοί¬ 
κησης (άρθρο 280 του ν. 3852/2010). 

7. Τις διατάξεις του π.δ. 142/2017 «Οργανισμός Υπουρ¬ 
γείου Οικονομικών» (Φ.Ε.Κ. 181/Α723-11-2017) και ειδι¬ 
κότερα τα άρθρα 71 έως 78 και 98 έως 101. 

8. Την αριθμ. 2/7166/0004/29-1-2018 απόφαση του 
Υπουργού Οικονομικών με θέμα: «Ανασυγκρότηση 
συλλογικών οργάνων του Υπουργείου Οικονομικών, 
στα οποία μετέχουν Προϊστάμενοι ή/και υπάλληλοι των 
Υπηρεσιών της Γενικής Γραμματείας Δημόσιας Περιου¬ 
σίας» (Φ.Ε.Κ.375/Β78-2-2018). 

9. Τις διατάξεις των άρθρων 1, 2, 3,4, 5, 6, 7, 7Α και 9 
του ν. 2971/2001 «Αιγιαλός, παραλία και άλλες διατάξεις» 
(Φ.Ε.Κ. 285/Α719-12-2001), όπως ισχύουν σήμερα. 

10. Την αριθμ.108953 π.ε./8205 π.ε./ΒΟΟΙ 0/2005 Κοινή 
Υπουργική Απόφαση περί "Στοιχείων καθορισμού αιγι- 
αλού και παραλίας" (Φ.Ε.Κ. 595/Β /4-5-2005), εκδοθείσα 
κατ' εξουσιοδότηση του άρθρου 9 του ν. 2971/2001. 

11. Τιςδιατάξειςτουν.3028/2002(ΦΕΚ153/Α728-6-2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς», όπως ισχύουν. 

12. Τις διατάξεις του ν.3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(Φ.Ε.Κ. 131/Α728-6-2006), όπως τροποποιήθηκαν και 
ισχύουν. 

13. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο "Πρόγραμμα Διαύγεια" και 
άλλες διατάξεις» (Φ.Ε.Κ. 112/Α713-7-2010), όπως ισχύουν 
σήμερα. 

14. Τηναριθμ. 10136/23-8-1975 απόφαση του Νομάρ¬ 
χη Αττικής - Διαμέρισμα Πειραιά, με την οποία επικυρώ¬ 
θηκε η από 30-5-1974 έκθεση της επιτροπής καθορισμού 
ορίων αιγιαλού και παραλίας καθώς και το συνοδευτικό 
αυτής από Σεπτέμβριο 1973 υπό κλίμακα 1:500 τοπογρα- 
φικό διάγραμμα, για τον καθορισμό των ορίων αιγιαλού 
και παραλίας στην περιοχή «ΑΛΗ ΛΕΙΒΑΔΙ» Αίγινας (Φ.Ε.Κ. 
232/Δ76-10-1975). 

15. Την αριθμ. ΓΓ 2912/14-5-2004 απόφαση του Γε¬ 
νικού Γραμματέα Περιφέρειας Αττικής, με την οποία 
επικυρώθηκε η από 5-12-2003 έκθεση της επιτροπής 
καθορισμού ορίων αιγιαλού και παραλίας καθώς και το 
συνοδευτικό αυτής από Φεβρουάριο 2003 υπό κλίμακα 
1:500 τοπογραφικό διάγραμμα, σε δύο πινακίδες, για τον 
καθορισμό των ορίων αιγιαλού και παραλίας στη θέση 
«ΠΛΑΚΑΚΙΑ» του Δήμου Αίγινας της Νομαρχίας Πειραιά 
(Φ.Ε.Κ. 464/Δ73-6-2004). 

Ιό.Την αριθμ. 5142/29-9-2004 απόφαση του Γενικού 
Γραμματέα Περιφέρειας Αττικής, με την οποία επικυ¬ 
ρώθηκε η από 19-12-2003 έκθεση της επιτροπής κα¬ 
θορισμού ορίων αιγιαλού και παραλίας καθώς και το 
συνοδευτικό αυτής από Δεκέμβριο 2003 υπό κλίμακα 
1:500 τοπογραφικό διάγραμμα, σε μία πινακίδα, για τον 
καθορισμό των ορίων αιγιαλού και παραλίας στη θέση 
«ΛΕΙΒΑΔΙ - ΑΓ. ΑΝΑΡΓΥΡΟΙ» Αίγινας Νομαρχίας Πειραιά 
(ΦΕΚ963/Δ725-10-2004). 

17. Το γεγονός ότι η θέση "ΛΙΒΑΔΓ'του Δήμου Αίγινας 
δεν εμπίπτει: α) στις περιοχές των οποίων τα υπόβαθρα 
εξαιρούνται από την ανάρτηση στο διαδίκτυο ούτε στις 
περιοχές στις οποίες αναστέλλεται ο κοινόχρηστος χαρα¬ 
κτήρας του αιγιαλού και της παραλίας, όπως αυτές καθο¬ 
ρίστηκαν με το αριθμ.Φ.900/40/827227/Σ.366/19-7-2015 
εμπιστευτικό έγγραφο του ΓΕΣ/Διεύθυνση Γεωγραφι- 
κού/3ο ΤΜ προς τις Κτηματικές Υπηρεσίας της χώρας, 
β) στις περιοχές για τις οποίες εκδόθηκε η αριθμ. οικ. 
64185/6750/24-7-2018 (Φ.Ε.Κ. 360/Δ720-9-2018) Δια- 
πιστωτική Πράξη του Συντονιστή της Αποκεντρωμένης 
Διοίκησης Αττικής, με την οποία οριστικοποιήθηκε η 
προκαταρκτική οριογραμμή γραμμή αιγιαλού (Π.Ο.Α.) 
λόγω ύπαρξης προγενέστερου διοικητικού καθορισμού 
αιγιαλού και παραλίας σύμφωνα με την απόφαση που 
προαναφέρθηκε στην παράγραφο 14. 

18. Τους ορθοφωτοχάρτες υψηλής ακρίβειας ετών λή¬ 
ψης 2007 - 2009 που διατέθηκαν από την Ε.Κ.Χ.Α. Α.Ε. 
στην Κτηματική Υπηρεσία Πειραιά - Νήσων και Δυτικής 
Αττικής σε εφαρμογή του άρθρου 11 του ν. 4281/2014 


(ΦΕΚ160/Α') και οι οποίοι αποτελούν πλέον το υπόβαθρο 
επί του οποίου χαράσσονται οι οριογραμμές αιγιαλού, 
παραλίας και παλαιού αιγιαλού. 

19. Το γεγονός ότι το τοπογραφικό διάγραμμα που 
χρησιμοποιήθηκε για τον παραπάνω αναφερόμενο στην 
παράγραφο (14) αρχικό καθορισμό ορίων αιγιαλού και 
παραλίας συντάχθηκε τον Σεπτέμβριο 1973 υπό κλίμακα 
1:500 σε ανεξάρτητο σύστημα συντεταγμένων δεν μπο¬ 
ρεί να εφαρμοστεί λόγω σφαλμάτων και κατά συνέπεια 
απαιτείται επανακαθορισμός σύμφωνα με τις ισχύουσες 
σήμερα προδιαγραφές. 

20. Το γεγονός ότι η απαλλοτρίωση της ζώνης παρα¬ 
λίας που επικυρώθηκε με την απόφαση που αναφέρεται 
στην παράγραφο (14) υπό την ισχύ των διατάξεων του 
ν. 2344/1940 δεν συντελέστηκε εντός τριετίας από τον 
καθορισμό της και κατά συνέπεια θεωρείται αυτοδικαίως 
ανακληθείσα σύμφωνα με τις διατάξεις του προϊσχύο- 
ντος ν.δ/τος 797/1971 «Περί αναγκαστικών απαλλοτρι¬ 
ώσεων» και δη πριν την έναρξη ισχύος των διατάξεων 
του ν.2971/2001 σύμφωνα με την αριθμ. 374/2003 Γνω¬ 
μοδότηση της Ολομέλειας του Νομικού Συμβουλίου του 
Κράτους. 

21 .Την αριθμ. 12387/256/16-2-2018 απόφαση του Συ¬ 
ντονιστή Αποκεντρωμένης Διοίκησης Αττικής, με την 
οποία ορίστηκαν τα μέλη της Επιτροπής καθορισμού αι- 
γιαλού και παραλίας σύμφωνα μετο άρθρο 3 του ν. 2971/ 
2001, χωρικής αρμοδιότητας της Κτηματικής Υπηρεσίας 
Πειραιά-Νήσων και Δυτικής Αττικής (Α.Δ.Α.: ΩΚΑΣΟΡ1Κ- 
ΞΙΩ). 

22. Την από 20-11 -2018 έκθεση της Επιτροπήςτου άρ¬ 
θρου 3 του ν. 2971/2001, για τον επανακαθορισμό των 
οριογραμμών αιγιαλού και παραλίας στη θέση "ΛΙΒΑΔΙ" 
του Δήμου Αίγινας της Π.Ε. Νήσων της Περιφέρειας Αττι¬ 
κής καθώς και το συνοδεύον αυτή, με αριθμόΤΙ 9 και υπό 
κλίμακα 1:1000 τοπογραφικό διάγραμμα επί υποβάθρου 
ορθοφωτοχάρτη 2007-2009 της Ε.Κ.Χ.Α. Α.Ε., εξαρτημέ¬ 
νο από το κρατικό δίκτυο (ΕΓΣΑ'87), το οποίο συντά¬ 
χθηκε τον Νοέμβριο 2018 από την Γαρυφαλιά Φωτιά, 
Τοπογράφο ΜηχανικόΤΕ/Β' της Κτηματικής Υπηρεσίας 
Πειραιά - Νήσων και Δυτικής Αττικής και θεωρήθηκε 
στις 20-11 -2018 από τον Δημήτρη Κουλούκη, Πολιτικό 
Μηχανικό ΠΕ/Α', Προϊστάμενο του Τεχνικού Τμήματος 
της ίδιας Υπηρεσίας. 

23. Το αριθμ. 101425/23-11-2018 έγγραφο της Κτημα¬ 
τικής Υπηρεσίας Πειραιά - Νήσων και Δυτικής Αττικής, 
με τα συν/να σε αυτό στοιχεία, για έκδοση σχετικής επι¬ 
κυρωτικής απόφασης, αποφασίζουμε: 

1. Επικυρώνουμε την από 20-11-2018 έκθεση της 
Επιτροπής του άρθρου 3 του ν. 2971/2001, για τον επα¬ 
νακαθορισμό των οριογραμμών αιγιαλού και παραλίας 
στη θέση "ΛΙΒΑΔΓ'του Δήμου Αίγινας της Π.Ε. Νήσων 
της Περιφέρειας Αττικής καθώς και το συνοδεύον αυτή, 
με αριθμό ΤΙ 9 και υπό κλίμακα 1:1000 τοπογραφικό δι¬ 
άγραμμα επί υποβάθρου ορθοφωτοχάρτη 2007-2009 
της Ε.Κ.Χ.Α. Α.Ε., εξαρτημένο από το κρατικό δίκτυο 
(ΕΓΣΑ'87), το οποίο συντάχθηκε τον Νοέμβριο 2018 από 
την Γαρυφαλιά Φωτιά, Τοπογράφο Μηχανικό ΤΕ/Β' της 
Κτηματικής Υπηρεσίας Πειραιά - Νήσων και Δυτικής Ατ¬ 
τικής και θεωρήθηκε στις 20-11 -2018 από τον Δημήτρη 

Κουλούκη, Πολιτικό Μηχανικό ΠΕ/Α', Προϊστάμενο του 
Τεχνικού Τμήματος της ίδιας Υπηρεσίας. 

Επί του ως άνω υποβάθρου ορθοφωτοχάρτη η Επιτρο¬ 
πή του άρθρου 3 του ν. 2971/2001: 

Α. Επανακαθόρισε οριογραμμή αιγιαλού με κόκκινη 
πολυγωνική γραμμή και κορυφές 1,2,3,..., 28,29,30. Η 
επανακαθοριζόμενη οριογραμμή αιγιαλού συνδέεται 
στην κορυφή 1 με την οριογραμμή του αιγιαλού που 
επικυρώθηκε με την αριθμ. ΓΓ 2912/14-5-2004 απόφα¬ 
ση του Γενικού Γραμματέα Περιφέρειας Αττικής (Φ.Ε.Κ. 
464/Δ73-6-2004) και στην κορυφή 30 με την οριογραμ- 
μή του αιγιαλού που επικυρώθηκε με την αριθμ. 5142/ 
29-9-2004 απόφαση του Γενικού Γραμματέα Περιφέρειας 
Αττικής (ΦΕΚ 963/Δ725-10-2004). 

Β. Επανακαθόρισε οριογραμμή παραλίας με κίτρινη 

πολυγωνική γραμμή και κορυφές Τ, 2', 3',., 31', 32', 

33' προκειμένου να εξασφαλιστεί η επικοινωνία της ξη¬ 
ρός με τη θάλασσα. 

Γ. Ο παρών επανακαθορισμός γίνεται προκειμένου να 
διορθωθούν σφάλματα του αρχικού καθορισμού και 
κατά συνέπεια δεν υπάρχει παλαιός αιγιαλός. 

2. Οι συντεταγμένες των κορυφών των οριογραμμών 
αιγιαλού και παραλίας που προαναφέρθηκαν στις παρα¬ 
γράφους Α και Β αναγράφονται σε σύστημα συντεταγμέ¬ 
νων ΕΓΣΑ'87 στην από 20-11-2018 έκθεση της Επιτροπής 
του άρθρου 3 του ν. 2971/2001 καθώς και στο συνοδεύ- 
ον αυτή από Νοέμβριο 2018 τοπογραφικό διάγραμμα επί 
υποβάθρου ορθοφωτοχάρτη 2007-2009 της Ε.Κ.Χ.Α. Α.Ε., 
τα οποία συνιστούν αναπόσπαστα στοιχεία της παρού¬ 
σας επικυρωτικής πράξης και θα αναρτηθούν όπως και 
αυτή στην ιστοσελίδα του Υπουργείου Οικονομικών, με 
ευθύνη των αρμόδιων υπηρεσιών του, στην ηλεκτρονική 
διεύθυνση: Γιΐΐρ$://νννννν1.95ί5.9Γ/95ρρ/άΓιρθ/ρυόΙίε9ί5/ 
Γ3εθ5/Γιοιπθ5ΓιθΓθ, μετά τη δημοσίευσή της στην Εφημε¬ 
ρίδα της Κυβερνήσεως σύμφωνα με τις διατάξεις των 
παρ. 3 και 4 του άρθρου 4 του ν. 2971/2001 όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2018 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 13844 _ (2) 

Μερική κύρωση του δασικού χάρτη Τ.Δ. Αβάτου, 
Τ.Δ. Ερασμίου, Τ.Δ. Μαγγάνων και Τ.Δ. Ευλάλου, 
Δήμου Τοπείρου Περιφερειακής Ενότητας Ξάν¬ 
θης (άρθρο 17 ν. 3889/2010). 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις τού άρθρου 17 ν. 3889/2010 (ΦΕΚ 
182Α’) «Χρηματοδότηση Περιβαλλοντικών Παρεμβάσε¬ 


ων, ΠράσινοΤαμείο, Κύρωση Δασικών Χαρτών και άλλες 
διατάξεις» όπως αυτές ισχύουν μετά την τροποποίηση 
και συμπλήρωση τους με 

• την παρ. Ε άρθρου 153 ν. 4389/2016 (ΦΕΚ 94Α’) 

• την παρ. 3 άρθρο δεύτερο ν. 4462/2017 (ΦΕΚ 39Α’) 

• την παρ. 3.α. άρθρου 5 ν. 4467/2017 (ΦΕΚ 56Α') 

• την παρ. 1 άρθρου 142 ν. 4483/2017 (ΦΕΚ 107Α') 

• την παρ. 2 άρθρου 20 ν. 4572/2018 (ΦΕΚ 188Α') 

2. Τις διατάξεις του άρθρου 28 του ν. 2664/1998 (ΦΕΚ 
275Α') «Εθνικό Κτηματολόγιο και άλλες διατάξεις», όπως 
ισχύουν. 

3. Τις διατάξεις του άρθρου 3 ν. 998/1979 (ΦΕΚ289Α'), 
«Περί προστασίας των δασών και των δασικών εν γένει 
εκτάσεων της Χώρας», όπως ισχύουν. 

4. Την 158576/1579/4-7-2017 απόφαση Υ.Π.ΕΝ. (ΦΕΚ 
2373Β 1 ) «Καθορισμός τεχνικών προδιαγραφών και τιμο¬ 
λογίου υπολογισμού προεκτιμώμενων αμοιβών για τις 
εργασίες κατάρτισης δασικών χαρτών». 

5. Την 146776/2459/21-10-2016 απόφαση Υ.Π.ΕΝ. 
(ΦΕΚ 3532Β') «Καθορισμός θεμάτων σχετικών με την 
παράγραφο 1 εδάφια β', γ', δ' και ε' τού άρθρου 21 του 
ν. 3889/2010 όπως ισχύει». 

6. Την 163993/2909/7-12-2017 απόφαση Αναπληρω¬ 
τή Υ.Π.ΕΝ. (ΦΕΚ 4430Β') "Συμπλήρωση της με αριθμό 
146776/2459/21-10-2016 απόφασης Υ.Π.ΕΝ. (ΦΕΚ3532Β 1 ) 
«Καθορισμός θεμάτων σχετικών με την παράγραφο 1 
εδάφια β', γ', δ' και ε' τού άρθρου 21 τού ν. 3889/2010 
όπως ισχύει»". 

7. Το περιεχόμενο τού δασικού χάρτη περιοχής Τ.Δ. 
Αβάτου, Τ.Δ. Ερασμίου, Τ.Δ. Μαγγάνων και Τ.Δ. Ευλάλου, 
Δήμου Τοπείρου Περιφερειακής Ενότητας Ξάνθης, που 
αναρτήθηκε με την 13157/10-11 -2017 απόφαση Δ/ντή 
Δασών Ξάνθης (ΑΔΑ: 7Τ330Ρ1Υ-ΦΤΓ). 

8. Την 13320/26-11-2018 απόφαση θεώρησης της Δ/ 
νσης Δασών Ξάνθης, κατ' εφαρμογή της παρ. 2 άρθρου 17 
ν. 3889/2010 (ΦΕΚ 182Α’), με την οποία εγκρίθηκε το θε¬ 
ματικό περιεχόμενο και η βάση γεωχωρικών δεδομένων 
του εν θέματι δασικού χάρτη. 

9. Την με αριθμό 14138/15-6-2017 (ΦΕΚ 250/ΥΟΔΔ/ 
26-5-2017) απόφαση ΥΠΕΣ περί διορισμού Συντονιστή 
της Αποκεντρωμένης Διοίκησης Μακεδονίας - Θράκης 

10. Το γεγονός ότι από τις ισχύουσες κανονιστικές δια¬ 
τάξεις της παρούσης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Κυρώνουμε μερικώς τον δασικό χάρτη Τ.Δ. Αβάτου, 
Τ.Δ. Ερασμίου, Τ.Δ. Μαγγάνων και Τ.Δ. Ευλάλου, Δήμου 
Τοπείρου Περιφερειακής Ενότητας Ξάνθης ως προς 
τα τμήματα του, όπως θεωρήθηκαν με την 13320/ 
26-11 -2018 απόφαση της Δ/νσης Δασών Ξάνθης Αποκε¬ 
ντρωμένης Διοίκησης Μακεδονίας - Θράκης, και εμφανί¬ 
ζονται στο συνημμένο ψηφιακό διάγραμμα (.ράί) κλίμα¬ 
κας 1:50.000, που συνοδεύει και αποτελεί αναπόσπαστο 
τμήμα της παρούσας, στο οποίο αποτυπώνονται με: 

α. με πράσινο περίγραμμα και πράσινη διαγράμμιση, 
τα τμήματα που αποτελούν δασικές εν γένει εκτάσεις 
των παρ. 1, 2, 3, 4 και 5 του άρθρου 3 του ν. 998/1979 
όπως ισχύει. 

β. με κίτρινο περίγραμμα και κίτρινη διαγράμμιση, τα 
τμήματα που αποτελούν εκτάσεις που δεν διέπονται από 
τις διατάξεις της δασικής νομοθεσίας. 

Από την ημερομηνία δημοσίευσης της παρούσας ο 
ανωτέρω δασικός χάρτης καθίσταται οριστικός και έχει 
πλήρη αποδεικτική ισχύ σε κάθε διοικητική ή δικαστική 
αρχή για όλα τα τμήματα που αποτυπώνονται σε αυτόν 
με πράσινο περίγραμμα και πράσινη διαγράμμιση, τα 
οποία αποτελούν δασικές εν γένει εκτάσεις των παρα¬ 
γράφων 1, 2, 3, 4 και 5 του άρθρου 3 του ν. 998/1979, 
όπως ισχύει. Επί των ανωτέρω εκτάσεων εφαρμόζονται 
οι διατάξεις της δασικής νομοθεσίας, με την επιφύλαξη 
των προβλεπομένων στην παράγραφο 5 του ως άνω 
άρθρου 3, ως προς τις χορτολιβαδικές και τις πετρώδεις 
και βραχώδεις εκτάσεις των περιπτώσεων α' και β' της 
ως άνω παραγράφου. 

Ο οριστικός δασικός χάρτης φυλάσσεται και τηρείται 
από το Τμήμα Δασικών Χαρτογραφήσεων της Διεύθυν¬ 


σης Δασών Ξάνθης στον ειδικό διαδικτυακό τόπο ανάρ¬ 
τησης δασικών χαρτών στην ιστοσελίδα τηςΕ.Κ.ΧΑ.Α.Ε. 

Τα λοιπά τμήματα τού αναρτημένου δασικού χάρτη, 
για τα οποία είτε ασκήθηκαν αντιρρήσεις είτε εξαιρέ¬ 
θηκαν κατά τα προβλεπόμενα της με αριθμό 13320/ 
26-11-2018 απόφασης θεώρησης, αποτελούν τον 
προσωρινό δασικό χάρτη, της παρ. 7 του άρθρου 17 
ν. 3889/2010. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 6 Δεκεμβρίου 2018 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 




Τεύχος Δ'559/31.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

<ό 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ 
σμίκρυνση κατά ποσοστό Ο I /Ο 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























